CELEX: 52010XX1223(04)
Language: ro
Date: 2010-10-22 00:00:00
Title: Decizia nr. 767 din 22 octombrie 2010 privind inițierea unei proceduri de acordare a autorizației de prospectare și explorare de petrol și gaze naturale – resurse naturale ale subsolului, în conformitate cu articolul 2 alineatul (1) punctul 3 din Legea privind resursele naturale ale subsolului, la „Blocul 2 Silistra” , din regiunile Silistra și Dobrici, și de notificare cu privire la concursul pentru acordarea autorizației

23.12.2010   
            
            
               RO
            
            
               Jurnalul Oficial al Uniunii Europene
            
            
               C 352/19
            
         DECIZIA NR. 767
   din 22 octombrie 2010
   privind inițierea unei proceduri de acordare a autorizației de prospectare și explorare de petrol și gaze naturale – resurse naturale ale subsolului, în conformitate cu articolul 2 alineatul (1) punctul 3 din Legea privind resursele naturale ale subsolului, la „Blocul 2 Silistra”, din regiunile Silistra și Dobrici, și de notificare cu privire la concursul pentru acordarea autorizației
   2010/C 352/16
   REPUBLICA BULGARIA
   CONSILIUL DE MINIȘTRI
   În conformitate cu articolul 5 punctul 2, articolul 42 alineatul (1) punctul 1 și articolul 44 alineatul (3) din Legea privind resursele naturale ale subsolului, coroborate cu articolul 4 alineatul (2) punctul 16 și secțiunea 1 punctul 24a din Legea energiei,
   CONSILIUL DE MINIȘTRI DECIDE:
   
               1.
            
            
               Se inițiază o procedură de acordare a autorizației de prospectare și explorare de petrol și gaze naturale la „Blocul 2 Silistra”, din regiunile Silistra și Dobrici, pe o suprafață de 2 652 km2, delimitată de punctele 1-10 ale căror coordonate figurează în anexă.
            
         
               2.
            
            
               Autorizația menționată la punctul 1 se va acorda pe baza unui concurs.
            
         
               3.
            
            
               Autorizația de prospectare și explorare este valabilă pe o perioadă de 5 ani de la data intrării în vigoare a contractului de prospectare și explorare, cu drept de prelungire a acestei perioade în temeiul articolului 31 alineatul (3) din Legea privind resursele naturale ale subsolului.
            
         
               4.
            
            
               Dosarul de concurs se poate achiziționa până la ora 17.00 în cea de a 120-a zi de la data publicării prezentei decizii în Jurnalul Oficial al Uniunii Europene.
            
         
               5.
            
            
               Notificările de participare la concurs se pot depune până la ora 17.00 în cea de a 130-a zi de la data publicării prezentei decizii în Jurnalul Oficial al Uniunii Europene.
            
         
               6.
            
            
               Ofertele conforme dosarului de concurs se pot depune până la ora 17.00 în cea de a 144-a zi de la data publicării prezentei decizii în Jurnalul Oficial al Uniunii Europene.
            
         
               7.
            
            
               Candidații nu sunt prezenți în timpul procedurii de evaluare a ofertelor.
            
         
               8.
            
            
               Prețul dosarului de concurs se stabilește la 15 000 BGN. Dosarul de concurs poate fi achiziționat de la Camera 813 din sediul Ministerului Economiei, Energiei și al Turismului, la adresa: str. Triadița nr. 8, Sofia, BULGARIA, până la termenul precizat la punctul 4.
            
         
               9.
            
            
               Participanții la concurs trebuie să îndeplinească cerințele specificate la articolul 23 alineatul (1) din Legea privind resursele naturale ale subsolului.
            
         
               10.
            
            
               Candidaturile participanților la concurs vor fi evaluate pe baza propunerilor de programe de lucru, de instrumente de protecție a mediului, de instrumente de formare, de beneficii suplimentare și, de asemenea, în funcție de capacitățile lor manageriale și financiare.
            
         
               11.
            
            
               Garanția de participare la concurs se stabilește la 20 000 BGN și trebuie plătită înainte de termenul specificat la punctul 5 în contul Ministerului Economiei, Energiei și Turismului, după cum se precizează în dosarul de concurs.
            
         
               12.
            
            
               În cazul neadmiterii la concurs a unui candidat, garanția se rambursează în termen de 14 zile de la data la care i s-a notificat candidatului neadmiterea.
            
         
               13.
            
            
               Garanția candidatului câștigător se va rambursa după semnarea contractului, iar garanțiile celorlalți candidați se vor rambursa în termen de 14 zile de la publicarea în Monitorul Oficial a deciziei Consiliului de Miniștri privind acordarea autorizației de prospectare și explorare.
            
         
               14.
            
            
               Notificările de participare la concurs și ofertele candidaților din cadrul concursului trebuie depuse la Ministerul Economiei, Energiei și Turismului, strada Triadița nr. 8, Sofia, BULGARIA, în limba bulgară, în conformitate cu dispozițiile articolului 46 din Legea privind resursele naturale ale subsolului.
            
         
               15.
            
            
               Candidaturile pentru concurs trebuie să respecte cerințele și condițiile indicate în dosarul de concurs.
            
         
               16.
            
            
               Concursul va avea loc chiar dacă se admite la participare numai un singur candidat.
            
         
               17.
            
            
               Ministerul Economiei, Energiei și Turismului este autorizat după cum urmează:
               
                           17.1.
                        
                        
                           să transmită textul prezentei decizii în vederea publicării în Jurnalul Oficial al Uniunii Europene și în Monitorul Oficial, precum și pe site-ul web al Consiliului de Miniștri;
                        
                     
                           17.2.
                        
                        
                           să organizeze concursul și să asigure desfășurarea acestuia.
                        
                     
         
               18.
            
            
               Contestațiile care au ca obiect prezenta decizie pot fi adresate Curții Supreme Administrative în termen de 14 zile de la publicarea acesteia în Jurnalul Oficial al Uniunii Europene.
            
         
      
         
            Prim-ministru
         
         Boyko BORISOV
      
      
         
            Prim-secretar al Consiliului de Miniștri
         
         Rosen ZHELYAZKOV
      
      
         
            Prim-secretar al Ministerului Economiei, Energiei și Turismului
         
         Vladimir TUDZHAROV
      
      
         
            Șeful
         
         
            Direcției juridice din
         
         
            Ministerul Economiei, Energiei și Turismului
         
         Veselin DRAGNEV
      
   
   
      ANEXĂ
      
         LISTA COORDONATELOR GEOGRAFICE
      
      Sistemul de coordonate WGS 84
      
                  nr.
               
               
                  Longitudine
               
               
                  Latitudine
               
            
                  1
               
               
                  27.000000
               
               
                  44.132600
               
            
                  Frontieră de stat
               
            
                  2
               
               
                  28.577300
               
               
                  43.739000
               
            
                  3
               
               
                  28.574400
               
               
                  43.732600
               
            
                  4
               
               
                  28.571800
               
               
                  43.722600
               
            
                  5
               
               
                  28.435000
               
               
                  43.722000
               
            
                  6
               
               
                  28.426500
               
               
                  43.687300
               
            
                  7
               
               
                  28.075700
               
               
                  43.760500
               
            
                  8
               
               
                  28.000000
               
               
                  43.743700
               
            
                  9
               
               
                  28.000000
               
               
                  43.761200
               
            
                  10
               
               
                  27.000000
               
               
                  43.765300
               
            
                  Suprafață totală – S = 2 652 km2